Պետք է ասել, որ Ռուսաստանի իշխանություններն ու Մոսկվայի ղեկավարությունը, որոնք մի քանի ամիս շարունակ պատրաստվում էին այս լայնածավալ տոնակատարությանը, չնայած ինքնին ենթադրվող աննախադեպ անվտանգության ապահովման միջոցառումներին, կարողացել էին ապահովել բուն տոնական մթնոլորտը։ Ասել, թե Մոսկվան՝ սկսած Կարմիր հրապարակից, Կրեմլից, Ալեքսանդրյան այգուց եւ վերջացրած ողջ մայրաքաղաքով, ուղղակի պարուրված էր Հայրենական պատերազմի, 20-րդ դարի այդ համամարդկային ամենադաժան եղելության եւ աշխարհամարտում տարած Հաղթանակի 60-ամյակին նվիրված պլակատներով, տոնական պաստառներով, նշանակում է ոչինչ չասել։